CELEX: 31977R0489
Language: el
Date: 1977-03-10 00:00:00
Title: Κανονισμός (ΕΟΚ) αριθ. 489/77 της Επιτροπής της 10ης Μαρτίου 1977 περί τροποποιήσεως του κανονισμού (ΕΟΚ) αριθ. 3389/73 «περί καθορισμού των διαδικασιών και όρων πωλήσεως των κατεχομένων από τους οργανισμούς παρεμβάσεως καπνών»

Avis juridique important

|

31977R0489

Κανονισμός (ΕΟΚ) αριθ. 489/77 της Επιτροπής της 10ης Μαρτίου 1977 περί τροποποιήσεως του κανονισμού (ΕΟΚ) αριθ. 3389/73 «περί καθορισμού των διαδικασιών και όρων πωλήσεως των κατεχομένων από τους οργανισμούς παρεμβάσεως καπνών»  

Επίσημη Εφημερίδα αριθ. L 065 της 11/03/1977 σ. 0023 - 0024 Φινλανδική ειδική έκδοση: Κεφάλαιο 3 τόμος 8 σ. 0157  Ελληνική ειδική έκδοση: Κεφάλαιο 03 τόμος 17 σ. 0219  Σουηδική ειδική έκδοση: Κεφάλαιο 3 τόμος 8 σ. 0157  Ισπανική ειδική έκδοση: Κεφάλαιο 03 τόμος 12 σ. 0043  Πορτογαλική ειδική έκδοση : Κεφάλαιο 03 τόμος 12 σ. 0043 

ΚΑΝΟΝΙΣΜΟΣ (ΕΟΚ) αριθ.489/77 ΤΗΣ ΕΠΙΤΡΟΠΗΣ της 10ης Μαρτίου 1977 περί τροποποιήσεως του κανονισμού (ΕΟΚ) αριθ. 3389/73 περί καθορισμού των διαδικασιών και όρων πωλήσεως των κατεχομένων από τους οργανισμούς παρεμβάσεως καπνώνΗ ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τόν κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 "περί κοινής οργανώσεως αγοράς στον τομέα του ακατέργαστου καπνού"(1), όπως τροποποιήθηκε τελευταία από την πράξη προσχωρήσεως (2), και ιδίως το άρθρο 7 παράγραφος 4,  Εκτιμώντας:  ότι ο κανονισμός (ΕΟΚ) αριθ. 3389/73 της Επιτροπής της 13ης Δεκεμβρίου 1973(3), όπως τροποποιήθηκε τελευταία από τον κανονισμό (ΕΟΚ) αριθ. 2361/76(4), καθορίζει τις διαδικασίες και τους όρους πωλήσεως των κατεχομένων από τους οργανισμούς παρεμβάσεως  καπνών- ότι προς διοικητική απλοποίηση και βελτίωση του ελέγχου, πρέπει να τηρείται για την παρoχή ασφαλείας που πρέπει νά συνοδεύει κάθε προσφορά, η διαδικασία που προβλέπεται από τον κανονισμό (ΕΟΚ) αριθ. 1687/76 της Επιτροπής της 30ηςΙουνίου 1976 "περί  καθορισμού των κοινών κανόνων ελέγχου της χρησιμοποιήσεως και/ή του προορισμού των προϊόντων που προέρχονται από την παρέμβαση"(5)- ότι είναι αναγκαίο, όπως η πείρα κατέδειξε, να καταστούν περισσότερο αυστηρά τα προβλεπόμενα μέτρα, προκειμένου να υποχρεωθούν οι αγοραστές να τηρούν τις τιθέμενες προθεσμίες παραλαβής του καπνού που αποκτούν- ότι τα μέτρα που προβλέπονται στον παρόντα κανονισμό είναι σύμφωνα προς τη γνώμη της Επιτροπής Διαχειρίσεως Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 5 παράγραφος 2 πρώτο εδάφιο του κανονισμού (ΕΟΚ) αριθ. 3389/73 αντικαθίσταται από το ακόλουθο κείμενο:  "Η ασφάλεια παρέχεται κατ'εκλογή του υποβάλλοντος την προσφορά, τοις μετρητοίς ή υπό μορφή εγγυήσεως παρεχομένης από ίδρυμα ανταποκρινόμενο σε κριτήρια καθοριζόμενα από το Κράτος μέλος στο οποίο παρέχεται η ασφάλεια."  Άρθρο 2  Το κείμενο του άρθρου 9 του κανονισμού (ΕΟΚ) αριθ. 3389/73 αντικαθίσταται από το ακόλουθο κείμενο:  "1. Σε κάθε διαγωνισμό καθορίζεται το χρονικό όριο παραλαβής του καπνού.  2. Εκτός περιπτώσεως ανωτέρας βίας, εάν ο υπέρ ου η κατακύρωση παραλάβει τον καπνό εντός της προδιαγεγραμμένης προθεσμίας:  α) κατά την περίοδο των εξήντα επομένων ημερών, ο υπέρ ου η κατακύρωση οφείλει να αποδώσει στον οργανισμό παρεμβάσεως τα πρόσθετα έξοδα που προκαλούνται από την αποθήκευση των εν λόγω προϊόντων μετά την εκπνοή της προθεσμίας που αναφέρεται στην  παράγραφο 1, προσαυξημένα κατά τα έξοδα χρηματοδοτήσεως. Το καταβλητέο ποσό υπολογίζεται σύμφωνα με το άρθρο 4 παράγραφος 1 στοιχεία ζ) και η) του κανονισμού (ΕΟΚ) αριθ. 1697/71 του Συμβουλίου της 26ης Ιουλίου (1) περί χρηματοδοτήσεως των δαπανών  παρεμβάσεως στον τομέα του ακατέργαστου καπνού"(1)- β) κατά τη διάρκεια δευτέρας περιόδου εξήντα ημερών, τα προβλεπόμενα στο προηγούμενο εδάφιο ποσά προσαυξάνονται κατά 50%- γ) όταν παρέλθει η προθεσμία αυτή, τα ποσά προσαυξάνονται κατά 100% και η Επιτροπή δύναται να αποφασίσει κατά την προβλεπομένη στο άρθρο 17 του κανονισμού (ΕΟΚ) αριθ. 727/70 διαδικασία, την ακύρωση της πωλήσεως για τις ποσότητες του καπνού που δεν  παρελήφθησαν από τον υπέρ ου η κατακύρωση. Στην περίπτωση αυτή η ασφάλεια καταπίπτει. Το ποσό της ασφαλείας καθώς και οι προβλεπόμενες υπό στοιχεία α), β), γ) προσαυξήσεις καταλογίζονται υπέρ του τμήματος εγγυήσεων του Ευρωπαϊκού Γεωργικού Ταμείου  Προσανατολισμού και Εγγυήσεων, σύμφωνα με το άρθρο 4 παράγραφος 2 στοιχείο δ) του κανονισμού (ΕΟΚ) αριθ. 1697/71.  (1) ΕΕ αριθ. Ν 175 της 4.8.1971, σ. 8."  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Μαρτίου 1977.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 94 της 28.4.1970, σ.1.  (2)ΕΕ αριθ. Ν 73 της 27.3.1972, σ. 14.  (3) ΕΕ αριθ. Ν 345 της 15.12.1973, σ. 47.  (4) ΕΕ αριθ. Ν 267 της 30.9.1976, σ. 35.  (5) ΕΕ αριθ. Ν 190 της 14.7.1976, σ. 1.